text: সিলিন্ডার বিস্ফোরণে দোকান কর্মচারীর মৃত্যু | মুন্সিগঞ্জের খবর…
  By Munshiganj24.com on July 22, 2016
  মুন্সীগঞ্জের গজারিয়া উপজেলার জামালদী এলাকায় বৃহস্পতিবার বিকেলে এলপি গ্যাসের একটি দোকানে সিলিন্ডার বিস্ফোরনে দগ্ধ হয়ে মো. রাসেল (৪০) নামে এক কর্মচারী মারা গেছে। এ সময় আমজাদ (৩৫) নামে আরেক কর্মচারী দগ্ধ হয়েছেন।
  বিকেল ৪ টার দিকে জামালদী এলাকার আবু তালেব ষ্টোরে এ ঘটনা ঘটে।
  প্রত্যক্ষদর্শীরা জানান, ওই দোকানের ভেতর মজুদ করা গ্যাস সিলিন্ডার আকস্মিক ভাবে বিস্ফোরন ঘটে। এ সময় দোকানের ২ কর্মচারী দগ্ধ হন। তাদের ঢাকা মেডিকেল কলেজ হাসপাতালের বার্ন ইউনিটে ভর্তি করা হয়। সেখানে সন্ধ্যার দিকে রাসেল নামে কর্মচারী মারা যায়। সে উপজেলার টেঙ্গারচর গ্রামের আলী আকবরের ছেলে।